Au pairit

Au pairit on Aito Median tuottama televisiosarja, jota on esitetty vuodesta 2014 lähtien. Sarjassa seurataan au pairien elämää vieraassa maassa. Ensimmäinen kausi, Au pairit Lontoossa, esitettiin vuonna 2014.

Tuotantokaudet

Au pairit Lontoossa (2014) 
Ensimmäisellä kaudella au pairit matkustivat Lontooseen. Au paireina nähtiin 23-vuotias Anna Mattila, 19-vuotias Hilla-Maria Herttuainen, 19-vuotias Jasmiina Ronkanen sekä 20-vuotias Mira Lepistö.

Jaksot 1–5 julkaistiin ennakkoon Yle Areenassa perjantaina 21. helmikuuta 2014 ja jaksot 6–10 perjantaina 7. maaliskuuta 2014.

Au pairit Los Angelesissa (2015) 

Toinen kausi kuvattiin Yhdysvalloissa Los Angelesissa. Au paireina nähtiin 18-vuotias Henna Tolppanen, 25-vuotias Judith Sibelius, 19-vuotias Janita Palo ja edelliseltä kaudelta tuttu 21-vuotias Mira Lepistö.

Jaksot julkaistiin Yle Areenassa 30. maaliskuuta 2015.

Au pairit Australiassa (2016) 

Kolmas kausi kuvattiin Australiassa Sydneyssä. Au pairit olivat 18-vuotias Isabella Huotelin, 19-vuotias Susa Kettunen, 24-vuotias Juho Takkinen ja 20-vuotias Henrietta Kulmala.

Jaksot julkaistiin Yle Areenassa 9. maaliskuuta 2016.

Au pairit Kanadassa (2017) 
Sarjan neljäs kausi sijoittui Vancouveriin Kanadaan. Tällä kaudella mukana oli ensimmäistä kertaa viisi au pairia: 19-vuotias myös tubettajana tunnettu Mona Karttunen, 21-vuotias Vanessa Pauloff, 19-vuotias Sanna Jalonen, 19-vuotias Roni Ruotsalainen sekä 20-vuotias Johanna Korhonen. Au pairit Kanadassa -ohjelman koko kausi tuli Yle Areenaan 17. maaliskuuta 2017. Yle TV2:ssa sarja nähtiin 21. maaliskuuta alkaen tiistaisin. Ohjelman kertojaäänenä kuullaan YleX:n Jenni “Jenspa” Poikelus.

Au pairit Miamissa (2018) 
Au pairit -sarjan viides kausi kuvattiin Miamissa Yhdysvalloissa. Tällä kaudella oli jälleen neljä au pairia: 21-vuotias Jane Hölsö, 19-vuotias Neea Autio, 18-vuotias Matleena Pulkkinen ja 20-vuotias Joona Koivisto.

Koko kauden jaksot julkaistiin YLE Areenaan torstaina 29. maaliskuuta 2018. Kautta pystyi myös seuraamaan torstaisin Yle TV2:ssa samasta päivästä alkaen.

Au pairit Havaijilla (2019) 
Sarjan kuudes kausi kuvattiin Havaijilla. Mukana oli neljä au pairia: Annika Kangasniemi, Amma Björn, Talvikki Eskola ja Emma Termonen.

Au pairit Havaijilla julkaistiin kokonaisuudessaan Yle Areenassa keskiviikkona 29. toukokuuta 2019 klo 21 ja TV2:lla sarja käynnistyi maanantaina 3. kesäkuuta.

Au pairit Uudessa-Seelannissa (2020) 
Sarjan seitsemäs kausi kuvattiin Uudessa-Seelannissa. Mukana oli viisi au pairia: Ada Hiltunen, Emel Geçgel, Jussi Sokkanen, Sini Karvonen sekä 5. kaudelta tuttu Jane Hölsö.

Au pairit Uudessa-Seelannissa julkaistiin kokonaisuudessaan Yle Areenassa keskiviikkona 20. toukokuuta 2020 klo 21 ja TV2:lla sarja käynnistyi samana päivänä.

Au pairit Irlannissa (2021) 
Sarjan kahdeksas kausi kuvattiin Irlannissa. Kausi on poikkeuksellinen, sillä se kuvattiin koronaviruspandemian aikana. Mukana oli neljä au pairia: Ada Filppa, Luna Leikkainen, Igi Winiarczyk ja Nea Kukkonen.

Au pairit Irlannissa julkaistiin kokonaisuudessaan Yle Areenassa keskiviikkona 12. toukokuuta 2021 klo 20 ja TV2:lla sarja käynnistyi samana päivänä.

Au pairit Panamassa (2022) 
Sarjan yhdeksäs kausi kuvattiin Panamassa. Panamaan lähti neljä au pairia: 21-vuotias Iina Liukkonen, 20-vuotias Jenni Pouramo, 21-vuotias Tiia Korhonen ja 19-vuotias Iida Karhula.

Lisäksi yhdeksännen kauden 10. jaksona julkaistiin ensimmäistä kertaa "Au pairit Reunion" -jakso, jossa aiempien kausien au pairit palasivat muistelemaan omien kausiensa tapahtumia. Jälleentapaamiseen osallistuivat Kanada-kauden Mona Karttunen, Havaiji-kauden Talvikki Eskola ja Annika Kangasniemi, Uusi-Seelanti-kauden Jussi Sokkanen, Irlanti-kauden Ada Filppa sekä Panama-kauden Jenni Pouramo. Sarjan kertoja Jenni Poikelus toimi jakson juontajana.

Au pairit Panamassa julkaistiin kokonaisuudessaan Yle Areenassa keskiviikkona 25. toukokuuta 2022 klo 20.00 ja YLE TV2:ssa 25.–29. toukokuuta. Reunion-jakso julkaistiin Yle Areenassa 28. toukokuuta.

Lähteet

Aiheesta muualla 
 Au pairit Ylen sivuilla
 Twitter
 Facebook

2010-luvun televisiosarjat
Yle TV2:n televisio-ohjelmat